ส่วนที่ 4
ยุทธศาสตร์  และแนวทางการพัฒนา
------------------------------------

4.1   องค์การบริหารส่วนตำบลเคียนซา

        วิสัยทัศน์   

“สิ่งแวดล้อมดี   ราษฎรมีสุข   ชุมชนเข้มแข็ง   เร่งสร้างรายได้   น้ำใช้เพียงพอ   การคมนาคมสะดวก  สาธารณูปโภคครบครัน   และการบริหารจัดการที่ดี”

         พันธกิจ


- พัฒนาศักยภาพด้านโครงสร้างพื้นฐานให้ตอบสนองความต้องการของประชาชน
           - พัฒนาด้านสังคม คุณธรรม และยกระดับคุณภาพชีวิตของประชาชน

- พัฒนาศักยภาพผู้นำให้มีส่วนร่วมในการบริหารจัดการชุมชน

- บริหารทรัพยากรธรรมชาติและสิ่งแวดล้อมให้ยั่งยืน

- ส่งเสริมและอนุรักษ์ศาสนา ศิลปะและวัฒนธรรมท้องถิ่น

- บริหารจัดการภาครัฐตามหลักการบริหารจัดการบ้านเมืองที่ดี

         ยุทธศาสตร์และแนวทางการพัฒนาองค์การบริหารส่วนตำบล


 ด้านโครงสร้างพื้นฐาน

  แนวทางการพัฒนา


-  พัฒนาเส้นทางการคมนาคมขนส่งให้มีคุณภาพทีและได้มาตรฐาน


-  พัฒนาด้านสาธารณูปโภค สาธารณูปการ ไฟฟ้า แสงสว่างและระบบระบายน้ำ


-  การพัฒนาด้านผังเมือง/และการควบคุมอาคาร
          ด้านงานส่งเสริมคุณภาพชีวิต
 แนวทางการพัฒนา


    
- พัฒนาด้านส่งเสริมอาชีพ การส่งเสริมการลงทุนและพาณิชยกรรม

- พัฒนาด้านสวัสดิการสังคม

- พัฒนาด้านการศึกษา

- พัฒนาด้านส่งเสริมการออกกำลังกาย การกีฬา และนันทนาการ
ด้านการจัดระเบียบชุมชน/สังคมและการรักษาความสงบเรียบร้อย
         แนวทางการพัฒนา

- พัฒนาด้านส่งเสริมประชาธิปไตย ความเสมอภาค สิทธิเสรีภาพ

- พัฒนาศักยภาพผู้นำชุมชน ผู้นำท้องถิ่น เพื่อสร้างเครือข่ายการพัฒนา

- พัฒนาด้านการป้องกันและบรรเทาสาธารณภัย

- พัฒนาด้านการรักษาความสงบเรียบร้อยและสร้างความเข้มแข็งชุมชน

ด้านการพัฒนาการบริหารจัดการท่องเที่ยว ทรัพยากรธรรมชาติและสิ่งแวดล้อม 

          แนวทางการพัฒนา

-  พัฒนาและส่งเสริมการท่องเที่ยว

-  พัฒนาด้านการการบริหารทรัพยากรธรรมชาติและสิ่งแวดล้อม


ด้านศาสนา ศิลปะ วัฒนธรรม จารีตประเพณีและภูมิปัญญาท้องถิ่น

  แนวทางการพัฒนา

-  ทำนุ บำรุง ส่งเสริมกิจกรรมด้านศาสนา



-  ส่งเสริมอนุรักษ์ ศิลปวัฒนธรรม จารีต ประเพณี ปราชญ์ชาวบ้านและภูมิปัญญาท้องถิ่น
ด้านการพัฒนาด้านการบริหารจัดการบ้านเมืองที่ดี 
     
แนวทางการพัฒนา
- พัฒนาศักยภาพบุคลากรองค์กรปกครองส่วนท้องถิ่น
- พัฒนาองค์กรปกครองส่วนท้องถิ่นให้เป็นองค์กรส่วนท้องถิ่นให้มีขีดความสามารถสูงขึ้น
4.2  จังหวัดสุราษฎร์ธานี

วิสัยทัศน์ “สุราษฎร์ธานี เป็นเมืองแห่งคนดีที่น่าอยู่ ศูนย์กลางการเกษตรครบวงจร  และผู้นำการท่องเที่ยวเชิงคุณภาพที่ยั่งยืนในภูมิภาค”

พันธกิจ 
          1. พัฒนาศักยภาพศักยภาพทางเศรษฐกิจ(ด้านเกษตรกรรมและอุตสาหกรรมต่อเนื่องและการท่องเที่ยว)
          2. พัฒนาสังคม คุณธรรม คุณภาพชีวิตของประชาชน

3. บริหารจัดการทรัพยากรธรรมชาติและสิ่งแวดล้อมให้ยั่งยืน
4. บริหารจัดการภาครัฐตามหลักแนวทางการบริหารจัดการบ้านเมืองที่ดี
ยุทธศาสตร์/เป้าประสงค์การพัฒนาจังหวัดสุราษฎร์ธานี
          ยุทธศาสตร์ที่ 1 การสร้างความมั่งคั่งทางเศรษฐกิจ(ด้านเกษตรกรรม และอุตสาหกรรมต่อเนื่อง และการท่องเที่ยว)อย่างมีเสถียรภาพ
· เป็นศูนย์กลางการผลิตและแปรรูปสินค้าเกษตรที่มีคุณภาพและครบวงจร
· เป็นผู้นำการท่องเที่ยวเชิงคุณภาพที่ยั่งยืนในภูมิภาค
· เป็นจุดเชื่อมโยงเส้นทางคมนาคมและ Logistics ภาคใต้ตอนบน
           ยุทธศาสตร์ที่ 2 การพัฒนาคนให้เป็นคนดี มีคุณภาพชีวิตที่ดีและบ้านเมืองให้น่าอยู่
· การเป็นเมืองน่าอยู่ สังคมดีและประชาชนมีคุณภาพชีวิตที่ดี
· การเป็นแหล่งเรียนรู้และพัฒนาเศรษฐกิจสร้างสรรค์

            ยุทธศาสตร์ที่ 3 การสร้างความมั่นคงและมั่งคั่งของฐานทรัพยากรและสิ่งแวดล้อม
· การมีทรัพยากรธรรมชาติสมบูรณ์และสิ่งแวดล้อมดี
ยุทธศาสตร์กลุ่มจังหวัดภาคใต้ ฝั่งอ่าวไทย (ชุมพร  สุราษฎร์ธานี  นครศรีธรรมราช และพัทลุง) 

 “ทิศทางการพัฒนากลุ่มจังหวัดภาคใต้ฝั่งอ่าวไทย เน้นการพัฒนาอุตสาหกรรมแปรรูปผลผลิตจากน้ำมันปาล์ม  พัฒนาการปลูกข้าวและการเลี้ยงปศุสัตว์  พัฒนาการเกษตรยั่งยืนเพื่อผลิตสินค้าเกษตรเชิงคุณภาพ  พัฒนาแหล่งท่องเที่ยวเชิงอนุรักษ์บริเวณชายฝั่งทะเล และการเตรียมความพร้อมพื้นที่ที่มีศักยภาพรองรับการพัฒนาอุตสาหกรรมใหม่ๆ”
4.3 แผนพัฒนาเศรษฐกิจและสังคมแห่งชาติ ฉบับที่ 11 (พ.ศ.2555 - 2559)
วิสัยทัศน์
“สังคมอยู่ร่วมกันอย่างมีความสุข  ด้วยความเสมอภาค เป็นธรรม และมีภูมิคุ้มกันต่อการเปลี่ยนแปลง”
พันธกิจ

· สร้างความเป็นธรรมและสังคมที่มีคุณภาพ ทุกคนมีความมั่นคงในชีวิต ได้รับการคุ้มครองทางสังคมที่มีคุณภาพอย่างทั่วถึงและเท่าเทียม  มีโอกาสเข้าถึงทรัพยากรและกระบวนการยุติธรรมอย่างเสมอภาค  ทุกภาคส่วนได้รับการเสริมพลังงานให้สามารถมีส่วนร่วมในกระบวนการพัฒนา ภายใต้การบริหารจัดการภาครัฐที่โปร่งใส เป็นธรรม
· พัฒนาคุณภาพคนไทยให้มีคุณธรรม  เรียนรู้ตลอดชีวิต มีทักษะและดำรงชีวิตอย่างเหมาะสมแต่ละช่วงวัย  สถาบันทางสังคมและชุมชนท้องถิ่นมีความเข้มแข็ง  สามารถปรับตัวเท่าทันกับการเปลี่ยนแปลง
· พัฒนาฐานการผลิตและบริการให้เข้มแข็งและมีคุณภาพบนฐานความรู้ ความคิดสร้างสรรค์และภูมิปัญญา  สร้างความมั่นคงด้านอาหารและพลังงาน  ปรับโครงสร้างด้านการผลิตและการบริโภคให้เป็นมิตรกับสิ่งแวดล้อม  พร้อมสร้างความเชื่อมโยงกับประเทศในภูมิภาคเพื่อความมั่นคงทางเศรษฐกิจและสังคม
· สร้างความมั่นคงของฐานทรัพยากรธรรมชาติและสิ่งแวดล้อม  สนับสนุนการมีส่วนร่วมของชุมชน  รวมทั้งสร้างภูมิคุ้มกันเพื่อรองรับผลกระทบจากการเปลี่ยนแปลงสภาพภูมิอากาศและภัยพิบัติทางธรรมชาติ
ยุทธศาสตร์การพัฒนา 

1. ยุทธศาสตร์การสร้างความเป็นธรรมในสังคม
2. ยุทธศาสตร์การพัฒนาคนสู่สังคมแห่งการเรียนรู้ตลอดชีวิตอย่างยั่งยืน
3. ยุทธศาสตร์การสร้างความสมดุลและมั่นคงของอาหารและพลังงาน
4. ยุทธศาสตร์การปรับโครงสร้างฐานเศรษฐกิจสู่การเติบโต อย่างมีคุณภาพและยั่งยืน
5. ยุทธศาสตร์การสร้างความเชื่อมโยงกับประเทศในภูมิภาคเพื่อความมั่งคั่งทางเศรษฐกิจและสังคม
6. ยุทธศาสตร์การจัดการทรัพยากรธรรมชาติและสิ่งแวดล้อมอย่างยั่งยืน

4.4  นโยบายการพัฒนาของผู้บริหารท้องถิ่น อบต.เคียนซา

องค์การบริหารส่วนตำบลเคียนซา เป็นพื้นที่ส่วนหนึ่งของอำเภอเคียนซา ซึ่งประกอบไปด้วยหมู่บ้าน จำนวน   7 หมู่บ้าน องค์การบริหารส่วนตำบลเคียนซาจะต้องเร่งพัฒนาให้พร้อมในทุกๆด้านและอย่างทั่วถึง เพื่อให้ประชาชนในเขตพื้นที่มีความเป็นอยู่ที่สะดวก สบาย มีความสุข สงบร่มเย็น เป็นตำบลที่น่าอยู่ ประชาชนเป็นคนดี มีการศึกษาและพัฒนาอย่างต่อเนื่อง โดยความร่วมแรงร่วมใจในการพัฒนาของประชาชนชาวตำบลเคียนซา และนำไปสู่การเป็นองค์การบริหารส่วนตำบลตัวอย่างที่มีการพัฒนา และสนองความต้องการของประชาชนได้บรรลุเป้าหมายที่วางไว้ รวมทั้งมีการประสานงานกับองค์กรปกครองส่วนท้องถิ่นอื่น หน่วยงานของรัฐและเอกชนทุกๆฝ่าย เพื่อนำไปสู่การพัฒนาของอำเภอเคียนซา การพัฒนาตามนโยบายมุ่งให้ประชาชนมีส่วนร่วมตามหลักธรรมาภิบาล มีความถูกต้องตรงตามความต้องการของส่วนรวมเป็นที่ตั้งเพราะหน้าที่ขององค์การบริหารส่วนตำบลเคียนซาเป็นหน้าที่สำคัญ คือการพัฒนาเพื่อประชาชน 

ฉะนั้น เพื่อให้เกิดประโยชน์สูงสุดแก่ประชาชนในพื้นที่ และรองรับการมาใช้บริการในเขตองค์การบริหารส่วนตำบลเคียนซา เป็นไปอย่างมีประสิทธิภาพและโปร่งใส โดยการบริหารงานของนายกองค์การบริหารส่วนตำบลเคียนซา    และคณะทีมบริหาร พร้อมทั้งการมีส่วนร่วมของประชาชนชาวตำบลเคียนซา โดยมีสาระสำคัญดังนี้ 
1.นโยบายด้านการบริหารและการจัดการ
1.1  ส่งเสริมให้ประชาชนมีส่วนร่วมในการบริหารและการพัฒนาโดยมีส่วนร่วมคิด ร่วมทำ ร่วมตรวจสอบ   และติดตามประเมินผล การดำเนินงานเพื่อให้การพัฒนาเกิดประโยชน์แก่ประชาชนอย่างแท้จริง 
1.2  พัฒนาบุคลากร เจ้าหน้าที่ให้มีความรู้ มีทักษะในการทำงานและมีความรับผิดชอบในการปฏิบัติงาน    เพื่อประโยชน์และมีประสิทธิภาพในการบริการประชาชนอย่างมีประสิทธิภาพ
1.3   ส่งเสริมและสร้างขวัญกำลังใจในการปฏิบัติงานของบุคลากรและประชาชนผู้มีส่วนร่วมในการพัฒนา      จัดให้มีสวัสดิการค่าตอบแทนตามความเหมาะสม และเป็นธรรม          
         1.4  ปรับปรุงระบการบริหารงาน ปรับปรุงสำนักงาน อาคารสถานที่ อุปกรณ์ เครื่องมือ เครื่องใช้ ยานพาหนะ      ให้สามารถปฏิบัติงานเกิดประสิทธิภาพและมีประสิทธิผล สุจริต ชัดเจน โปร่งใส ตรวจสอบได้    
1.5  จัดให้สมาชิกองค์การบริหารส่วนตำบล คณะผู้บริหารองค์การบริหารส่วนตำบล พนักงานองค์การบริหารส่วนตำบลและลูกจ้างองค์การบริหารส่วนตำบลได้รับการ อบรมและศึกษาดูงานนอกสถานที่ เพื่อนำความรู้มาใช้ในการพัฒนาท้องถิ่น
1.6   ปรับปรุงระบบข่าวสารข้อมูล เพื่อบริการข่าวสารที่เป็นประโยชน์ แก่ประชาชนและการปฏิบัติงาน
ได้อย่างมีประสิทธิภาพ
1.7 ประสานงาน สนับสนุนการทำงาน กิจกรรมร่วมกับองค์กรต่างๆ ในอำเภอเพื่อนำไปสู่การพัฒนาของอำเภอเคียนซา
2.   นโยบายด้านการศึกษา   การกีฬา    และวัฒนธรรม
     
2.1   ส่งเสริมการศึกษา การกีฬา แก่เด็กและเยาวชนทั้งในและนอกระบบโรงเรียนให้สอดคล้องนโยบายการศึกษาแห่งชาติ
          2.2   ส่งเสริมและสนับสนุนงบประมาณให้ศูนย์พัฒนาเด็กเล็ก  เพื่อเตรียมความพร้อมของเด็กก่อนวัยเรียน
          2.3    ส่งเสริมการศึกษานอกระบบโรงเรียน ศูนย์การเรียนชุมชน ฝึกอบรมอาชีพเพื่อการนำไปสู่การเพิ่มรายได้ของประชาชนและกลุ่มผู้ที่สนใจ
          2.4    สนับสนุนอุปกรณ์กีฬา ตามความสนใจของประชาชนในแต่ละหมู่บ้าน
          2.5    สนับสนุนให้นักเรียน เยาวชน และประชาชนทั่วไปได้ออกกำลังกายเพื่อสุขภาพและต้านยาเสพติด
          2.6    สนับสนุนให้มีการเชิดชูเกียรติแก่นักกีฬาในระดับตำบล

           2.7  ส่งเสริมกิจกรรมด้านการศาสนา
           2.8  ส่งเสริมสนับสนุนการอนุรักษ์ศิลปวัฒนธรรม และประเพณีท้องถิ่น
           2.9  ส่งเสริมกิจกรรมที่เป็นเอกลักษณ์ของอำเภอเคียนซา
           2.10 สนับสนุนการจัดงานวันสำคัญของชาติ   และวันสำคัญทางศาสนา   ตามนโยบายทางราชการ
           2.11 สนับสนุนให้โรงเรียน   สถานศึกษามีสื่อการเรียนการสอน   เช่น   เครื่องคอมพิวเตอร์ และสื่ออื่น ๆ      

อย่างเพียงพอ
            2.12  สนับสนุนนักเรียนทุกโรงเรียนในตำบลให้มีอาหารเสริม(นม) และอาหารกลางวัน อย่างเพียงพอ
            2.13 สนับสนุนให้ผู้นำท้องถิ่น กลุ่มองค์กรต่างๆ และประชาชนในตำบลได้มีการศึกษาดูงาน และนำแบบอย่างมาพัฒนาในชุมชนตนเอง

 3.นโยบายด้านสังคม
 3.1   การดูแลสุขภาพและพัฒนาคุณภาพชีวิต
3.1.1 ส่งเสริมสนับสนุนกิจกรรมศูนย์พัฒนาเด็กเล็ก
          3.1.2 ส่งเสริมสนับสนุนกลุ่มสตรีเพื่อพัฒนาอาชีพให้มีรายได้
3.1.3 สนับสนุนการดำเนินงานของ อสม. 

3.1.4 สนับสนุนการบริการด้านสาธารณสุข   การรักษาพยาบาล  การจัดสวัสดิการแก่
         ผู้สูงอายุ ผู้ยากจน คนพิการ และผู้ด้อยโอกาสอย่างเพียงพอ ทั่วถึง และเป็นธรรม
3.1.5 สนับสนุนอุปกรณ์ เวชภัณฑ์ในการให้บริการด้านสาธารณสุขในตำบลเคียนซา
3.1.6 ดูแลป้องกันโรคระบาด  โดยให้ความรู้ และรณรงค์การรักษาความสะอาดให้
         เพิ่มจำนวนบุคลากร อุปกรณ์ เครื่องมือ เครื่องใช้ ในการป้องกันโรคระบาด  โดยให้   

         การรักษาความสะอาดอย่างทั่วถึง และต่อเนื่อง
3.1.7 สนับสนุนให้นักเรียน เยาวชน และประชาชนทั่วไปได้เข้าร่วมกิจกรรม อบรมคุณธรรม    จริยธรรม อย่างน้อยปีละ 1 ครั้ง        
    3.2   การอนุรักษ์ทรัพยากรธรรมชาติและสิ่งแวดล้อม
                     3.2.1  รณรงค์สร้างจิตสำนึกแก่ประชาชนในการรักษาธรรมชาติ และสิ่งแวดล้อม
                     3.2.2  สนับสนุนหมู่บ้าน กลุ่มเกษตรกร ให้นำวัสดุเหลือใช้มาแปรรูป หรือสร้าง
      ผลิตภัณฑ์ให้เกิดประโยชน์กับท้องถิ่น
                     3.2.3  สนับสนุนให้เด็กนักเรียน เยาวชน ประชาชนทั่วไปมีจิตสำนึกในการรักษา  

      สิ่งแวดล้อมและมีการปลูกต้นไม้ในวันสำคัญต่างๆ ตามความเหมาะสม
3.2.4  ส่งเสริมประชาชนให้เกิดความสมัครสมาน สามัคคีกัน โดยใช้กิจกรรม เช่น การอบรมลูกเสือ ชาวบ้าน กลุ่มเยาวชน และกลุ่มพลังต่างๆในตำบล
                    3.2.5  สนับสนุนการจัดการขยะมูลฝอย ให้มีบ่อทิ้งขยะที่เพียงพอ และมีการจัดเก็บขยะอย่างทั่วถึงทุกหมู่บ้าน  พร้อมทั้งรณรงค์ให้ประชาชนรู้จักการจัดการกับขยะมูลฝอยโดยตนเอง และสามารถแปรสภาพจากขยะนำมาใช้ประโยชน์ได้

4. นโยบายการพัฒนาโครงสร้างพื้นฐาน
4.1   ประสานงานขอรับการสนับสนุนงบประมาณ   จากแหล่งงบประมาณต่าง  ๆ  ในการสร้างระบบประปาหมู่บ้าน   ให้ประชาชนได้มีน้ำดื่มน้ำใช้ที่สะอาดอย่างทั่วถึง
4.2  ปรับปรุงแหล่งน้ำธรรมชาติและก่อสร้างแหล่งน้ำเพิ่มให้ประชาชนมีน้ำไว้อุปโภคและ  บริโภคอย่างเพียงพอตลอดทั้งปี
4.3  ดำเนินการก่อสร้างปรับปรุงถนน   สะพาน   คูระบายน้ำ   และขอรับการสนับสนุนงบประมาณ
เพื่อขยายชุมชนและให้เกษตรกรนำผลผลิตทางการเกษตรออกสู่ตลาดได้สะดวกทุกฤดูกาล
4.4  ขอสนับสนุนงบประมาณปรับปรุงเส้นทางคมนาคม จากหน่วยงานภายนอกเพื่อก่อสร้างปรับปรุง   สาธารณูปโภค   สาธารณูปการ   ที่จำเป็นในเขตองค์การบริหารส่วนตำบล
4.5 สนับสนุนให้มีการขยายเขตบริการไฟฟ้าอย่างทั่วถึง และปรับปรุงระบบไฟฟ้าส่องสว่างตามถนนสาธารณะในเขตชุมชนในตำบลเคียนซา

4.6  ปรับปรุงระบบการให้บริการน้ำประปา  ให้สามารถบริการประชาชนได้อย่างทั่วถึงและเพียงพอ เพื่อป้องกันการขาดแคลนน้ำในฤดูแล้ง

5. นโยบายพัฒนาสิ่งแวดล้อมและการท่องเที่ยว
  5.1  จัดให้มีการทำผังเมือง  เพื่อรองรับการขยายตัวของเมืองให้มีแนวทางที่ชัดเจนอย่างเป็นระบบ                           

       5.2  ให้มีป้ายถนน   ซอย   ทุกซอย   ทุกสายในเขตตำบลเคียนซา
            5.3  ให้มีไฟฟ้าสาธารณะ   ทุกตรอกซอย   อย่างทั่วถึง
            5.4  สนับสนุนและพัฒนาการค้าในเขตตำบลเคียนซา
           5.5  สนับสนุน   ปรับปรุง   แหล่งเพาะสัตว์น้ำในเขตพื้นที่องค์การบริหารส่วนตำบลเคียนซา  เพื่อพัฒนาเป็น แหล่งท่องเที่ยวเชิงนิเวศ  โดยให้ประชาชนมีส่วนร่วมในการพัฒนา
            5.6  ดำเนินการดูแลรักษาความสะอาดและจัดเก็บขยะมูลฝอย  และสิ่งปฏิกูลให้ครอบคลุมพื้นที่ทั้งตำบล                            

           5.7  พัฒนาป่าไม้ในเขตพื้นที่องค์การบริหารส่วนตำบลเคียนซา ให้เป็นแหล่งท่องเที่ยวเชิงนิเวศ พร้อมทั้งประสานโครงการท่องเที่ยวเชิงอนุรักษ์ สนับสนุนให้ประชาชน ปลูกไม้จันกะพ้อให้เป็นเอกลักษณ์ของท้องถิ่น

 5.8  พัฒนาและฟื้นฟูทรัพยากรธรรมชาติและวิถีชีวิตชุมชนเพื่อการกินดี อยู่ดี ตามแนวปรัชญาเศรษฐกิจพอเพียง

 5.9  สนับสนุนกิจกรรมธนาคารต้นไม้ กิจกรรมการอนุรักษ์ป่าและการปลูกป่าอย่างต่อเนื่อง พร้อมทั้งส่งเสริมให้ประชาชนปลูกต้นไม้ เพื่อใช้สอยในที่ดินของตนเอง
6. นโยบายด้านการเมืองการปกครอง

 6.1  ส่งเสริมให้ประชาชนได้มีส่วนร่วมในการจัดทำแผนพัฒนาหมู่บ้านของตนเองโดยวิธี การประชาคม
           6.2   ส่งเสริมให้ความรู้ ความเข้าใจในด้านการบริหาร การเมือง การปกครอง ด้วยการประชาสัมพันธ์รูปแบบต่างๆ ตามความเหมาะสม
      6.3   ให้ประชาชนที่สนใจเข้ารับฟังการประชุมของสภาองค์การบริหารส่วนตำบลได้ตามความเหมาะสมเพื่อเป็นการส่งเสริม   และการให้สมาชิกองค์การบริหารส่วนตำบลได้  ปฏิบัติตามระเบียบการประชุมสภาฯ    เพื่อเป็นการสร้างความศรัทธาแก่ประชาชน 
            6.4  ส่งเสริมให้สมาชิกองค์การบริหารส่วนตำบล  คณะผู้บริหารองค์การบริหารส่วนตำบลเข้าร่วมประชุมหมู่บ้านเพื่อรับฟังปัญหาความเดือดร้อน และความต้องการของราษฎรในแต่ละหมู่บ้าน
 6.5  สนับสนุนการวางแผนงานร่วมกับองค์การบริหารส่วนจังหวัดและองค์กรอื่นๆ  

           6.6  สนับสนุนการร่วมมือระหว่างองค์การบริหารส่วนตำบล   ในอำเภอเพื่อประสานการพัฒนา

7. นโยบายด้านการบริหารมวลชนสัมพันธ์  การมีส่วนร่วมของคนในชุมชน อย่างมีประสิทธิภาพและเข้มแข็ง                
     7.1   สนับสนุนการจัดทำป้ายประชาสัมพันธ์ข่าวสารต่างๆ ทุกหมู่บ้าน
7.2  ปรับปรุงและจัดให้มีระบบเสียงตามสายที่มีประสิทธิภาพในการบริการข่าวสาร  ข้อมูลของทางราชการ   
       ตลอดทั้งข่าวสารต่างๆ 

7.3  จัดให้มีวัสดุอุปกรณ์ของใช้ที่จำเป็นในการจัดงานประเพณีต่างๆ งานด้านวัฒนธรรม
      งานเทศกาลสำคัญ และงานพิธีต่างๆ ของทางราชการเพื่อให้บริการแก่ประชาชนอย่างมีประสิทธิภาพ   
7.4  จัดโครงการองค์การบริหารส่วนตำบลพบประชาชนในหมู่บ้านภายในเขตองค์การบริหารส่วนตำบล
      เคียนซา ตาม วัน เวลา และโอกาสที่เหมาะสม
8. นโยบายการรักษาความสงบและรักษาความปลอดภัย
8.1   กำหนดแนวเขต การรักษาความปลอดภัยในชีวิตและทรัพย์สินโดยให้ประชาชนมี
       ส่วนร่วม และโดยความร่วมมือจากหน่วยงานที่เกี่ยวข้อง
8.2   จัดให้มีการดูแลรักษา ทรัพยากรสิ่งแวดล้อมตามธรรมชาติในเขตตำบลเคียนซาโดยให้ประชาชนมีส่วนร่วมในการดูแล และสร้างขวัญกำลังใจให้แก่ประชาชนที่อาสาดูแลทรัพยากรในท้องถิ่น
8.3   สนับสนุนการดูแลรักษาความสงบเรียบร้อย  ความปลอดภัย โดยส่งเสริมให้มีเจ้าหน้าที่อาสาสมัครรักษาความปลอดภัยให้เพียงพอ
8.4   จัดให้มีอุปกรณ์เครื่องมือเครื่องใช้ในการบรรเทาสาธารณภัยอย่างเพียงพอ
8.5   สนับสนุนกิจกรรมการฝึกอบรมให้ความรู้ในการรักษาความปลอดภัยการป้องกันและปราบปรามยาเสพติดตามความเหมาะสม
8.6 สนับสนุนกิจการงาน อปพร. ในตำบลให้มีอุปกรณ์ในการปฏิบัติงาน เช่น เครื่องมือสื่อสาร ยานพาหนะ  และอบรมให้ความรู้ ศึกษาดูงาน เพื่อให้การปฏิบัติงานมีประสิทธิภาพสูงสุด
9.   นโยบายด้านการส่งเสริมอาชีพ  พัฒนารายได้ เศรษฐกิจชุมชน


9.1   สนับสนุนให้หมู่บ้านจัดกิจกรรมที่นำไปสู่การมีรายได้ของหมู่บ้าน เพื่อนำไปเป็นกองทุนหมู่บ้าน
สามารถพัฒนาและใช้จ่ายในกิจกรรมของหมู่บ้านตามความเหมาะสม
9.2  ส่งเสริมอาชีพตามความสนใจของประชาชน โดยจัดฝึกอบรมอาชีพระยะสั้นในสาขาต่าง  ๆ   สามารถนำไปสู่อาชีพได้    พร้อมทั้งศึกษาดูงาน


9.3   ส่งเสริมสินค้าที่ผลิตในชุมชน    และสินค้าจากภูมิปัญญาท้องถิ่น   ให้มีสถานที่จำหน่าย
9.4  ให้มีการรวมกลุ่มเกษตรกรภายในเขตรับผิดชอบขององค์การบริหารส่วนตำบลเคียนซา  ผลิตปุ๋ยชีวภาพ   

และปุ๋ยเคมีราคาที่ถูกกว่าท้องตลาด
9.5  ปรับปรุงดูแลพื้นที่ที่มีการค้าขาย    ให้สามารถให้บริการได้อย่างคล่องตัวและเป็นระเบียบเรียบร้อย
  9.6  สนับสนุนนโยบายธุรกิจชุมชนในหมู่บ้าน ให้มีรายได้เพื่อการพัฒนาหมู่บ้านของตนเอง
  9.7  สนับสนุนงานบริการของศูนย์ถ่ายทอดเทคโนโลยีระดับตำบลให้มีประสิทธิภาพในการดำเนินงาน
10.   นโยบายแก้ปัญหาภัยแล้งระยะสั้น   และระยะยาว                

          10.1  จัดให้มีการบริการน้ำดื่มน้ำใช้  แก่ผู้ประสบปัญหาขาดน้ำ ในฤดูแล้ง
10.2  จัดให้มีแหล่งน้ำ อุปกรณ์เก็บน้ำไว้ใช้ในครัวเรือนอย่างเพียงพอ

10.3 จัดให้มีระบบประปาหมู่บ้านทุกหมู่ และมีระบบดูแลรักษาที่ถูกต้องชัดเจน

10.4 ให้มีเจ้าหน้าที่ดูแลระบบประปาให้มีคุณภาพในการให้บริการแก่ประชาชนในตำบลเคียนซา

















































